Edward Teller

Edward Teller () var ein ungarsk-amerikansk fysikar fødd i Budapest.  

Teller gjorde seg tidleg merka for teoretiske arbeid innan kjernefysikken. I 1939 var han blant initiativtakarane til arbeidet med den kjernefysiske bomba. Etter andre verdskrigen var over ivra han for at USA òg skulle prøve å utvikle ei fusjonsbombe (hydrogenbombe), og kom dermed i opposisjon til fleire andre fysikarar som Robert Oppenheimer. Han vert rekna som oppfinnaren av hydrogenbomba.

Han studerte i Tyskland frå 1928 til 1933 og forelas ved University of London frå 1933 til 1936. Han vart så professor i fysikk ved George Washington University i Washington D.C. fram til 1941 og vart knytt til Columbia University. Her deltok han i Manhattanprosjektet ved Los Alamos National Laboratory frå 1941 til 1946. Han vart så professor i Chicago fram til 1952, og så fram til 1975 ved California University. I åra 1954–1975 var han dessutan direktør for Lawrence Livermore National Laboratory, eit sentrum for utvikling av kjernevåpen. 

Kjelder
Edward Teller. (10.09.2009) I Store norske leksikon. Henta frå: http://snl.no/Edward_Teller

Kategori:Ungarske oppfinnarar
Kategori:Ungarske fysikarar
Kategori:USA-amerikanske oppfinnarar
Kategori:USA-amerikanske fysikarar
Kategori:Ungarske jødar
Kategori:USA-amerikanske jødar
Kategori:Kjernefysikarar
Kategori:Folk tilknytte Manhattanprosjektet
Kategori:Medlemmar av United States National Academy of Sciences
Kategori:Ungarsk-amerikanarar